Մարգերիտա Հակ

Մարգերիտա Հակ (, ), իտալացի աստղաֆիզիկոս, գիտահանրամատչելի գրքերի հեղինակ։

Կենսագրություն 
Ծնվել է Ֆլորենցիայում, 1945 թվականին ավարտել է Ֆլորենցիայի համալսարանը։ 1947-1954 թվականներին աշխատել է  Արչետրի աստղադիտարանում, 1954-1964 թվականներին` Մերատեի աստղադիտարանում։ 1964-1997 թվականներին Տրիեստի համալսարանում աստղագիտության պրոֆեսոր էր, 1964-1987 թվականներին` միաժամանակ տնօրեն էր Տրիեստի աստղադիտարանում։

Դեի Լինչեի ազգային ակադեմիայի անդամ է (1978):

Հիմնական աշխատություններն աստղային սպեկտրասկոպիայի բնագավառում են։ Հետազոտություններ է անցկացրել մթնոլորտում տարբեր տեսակի  աստղերի ֆիզիկական պայմանների և քիմիական բաղադրությունների ուսումնասիրման նպատակով։ Ուսումնասիրել է կրկնակի աստղերը, ինչպիսիք են` Էպսիլոնը Կառավար համաստեղությունում, Քնար և Աղեղնավոր  համաստեղության աստղերը, առաջարկել է այս աստղերի նոր մոդելներ, որոնք հիմնված են ոչ միայն վիզուալ լուսապատկերային հետազոտությունների, այլև սպեկտրի ուլտրամանուշակագույն համակարգի վրա։ Մշակել է սպեկտրալ դասակարգումը, հաշվարկել է մթնոլորտում  աստղերի մեծ քանակությամբ մոդելների ուրվագծերը։ Օտտո Ստրուվեի հետ նախապատրաստել և նրա մահից հետո հրատարակել է «Աստղային սպեկտրասկոպիա» չորս հատորանոց  հավաքածուն, ակնարկ  հիմնականան հետազոտական տվյալների։

1976-1979 թվականներին եղել է Միջազգային աստղագիտական միության «Աստղային սպեկտրներ»  թիվ 29 կոմիսիայի նախագահը։

Լինչեոյի մրցանակի դափնեկիր է` աստղագիտությունից և գեոֆիզիկայից(1980)։

Նրա պատվին է անվանվել թիվ 8558 աստերոիդը։

2002 թվականից հանդիսանում է իտալական  Աթեիստներ և ագնոստիկների միության պատվավոր նախագահ, բուսակեր է։

2005  և 2006 թվականներին Լոմբարդիայում անցկացված մարզային և ազգային պառլամենտների ընտրություններում Իտալացի կոմունիստների կուսակցության ցուցակով դարձել է պատգամավոր, սակայն երկու անգամ էլ  հրաժարվել է` իրեն նվիրելով աստղագիտությանը։

2009 թվականին Եվրապառլամենտի ընտրություններում առաջադրվել է հակակապիտալիստական ցուցակով, 2010 թվականին մարզային ընտրություններում` Ձախերի ֆեդերացիայի կողմից, 2013 թվականի համապետական ընտրություններում` «Democrazia Atea» կուսակցության կողմից։

Հանդես է եկել Վլադիմիր Պոզների «Նրանց Իտալիան» փաստավավերագրական ֆիլմում (2011):

Մահացել է Տրիեստում։

Հրատարակություններ 
 Esplorazioni radioastronomiche — Trattato teorico e pratico. Torino, Boringhieri, 1964.
 L’universo violento della radioastronomia, Mondadori, 1983;
 L’universo alle soglie del 2000. Dalle particelle alle galassie, Rizzoli, Milano, 1992;
 Dalle particelle alle Galassie, Rizzoli, 1992;
 Cataclysmic Variables and Related Objects, con C. la Dous, Pier Luigi Selvelli, H. Duerbeck, M. Friedjung, A. Bianchini, R. Viotti), *Alla scoperta del sistema solare con A. Braccesi e G. Caprara, Mondadori, Milano, 1993;
 Sette variazioni sul cielo, Raffaele Cortina, 1999;
 L’Universo alle soglie del terzo millennio, Rizzoli, 1997;
 L’amica delle stelle. Storia di una vita, Rizzoli, 2000;
 Etica, biodiversità, biotecnologie, emergenze ambientali con Gino Ditadi Trisonomia, 2002;
 Storia dell’astronomia. Dalle origini al duemila e oltre, Edizioni dell’Altana, 2002;
 Origine e fine dell’universo con Pippo Battaglia, Walter Ferreri, Utet libreria, 2004;
 Vi racconto l’astronomia, Laterza, 2004;
 Una vita fra le stelle, Di Renzo Editore, Roma, 1995, 2005;
 Idee per diventare astrofisico — osservare le stelle per spiegare l’universo (i misteri della scienza a cura di Lisa Vozza), Zanichelli, 2005;

Ծանոթագրություններ

Գրականություն

Արտաքին հղումներ 
 http://erewhon.ticonuno.it/2002/scienza/hack/bio.htm/ 

Իտալացի աստղագետներ
Կին աստղագետներ
Իտալացի կին գիտնականներ
Բուսակերներ
Կին աստղաֆիզիկոսներ